वागदरी में मानव सेवा के लिए लोढ़ा वार्षिक व्याख्यानमाला
भास्कर संवाददाता | डूंगरपुर
सोहनलाललोढ़ा स्मृति वार्षिक व्याख्यानमाला रविवार को वागदरी के महाराणा प्रताप परिसर में जागरण जनसेवा मंडल में हुई। मुख्य वक्ता शिक्षाविद् डॉ. रंगलाल धाकड़ ने कहा है कि यह संसार एक खेल का मैदान है, जहां सांसारिक खेल को खेलकर सभी को एक दिन इस संसार से जाना है। ऐसे में तेरा-मेरा करके जीवन को व्यर्थ गंवाने से अच्छा है कि मानव जीवन को मानवता की सेवा में समर्पित करें। अपना अहम् त्याग कर औरों के लिए जीवन को जिये, इसी में मानव जीवन की सार्थकता है।
मानव जीवन की सार्थकता’ विषय पर आयोजित इस 13वीं वार्षिक व्याख्यानमाला की अध्यक्षता मुम्बई के प्रसिद्ध नेत्र रोग विशेषज्ञ, समाजसेवी डॉ. श्याम सी. अग्रवाल ने की। जबकि समाजसेवी रामस्वरूप अग्रवाल (मुम्बई), सुभाष गुप्ता (मुम्बई), छोटूलाल बाफना (अहमदाबाद), डॉ. सुधीर शरण (मुम्बई), निमेश मेहता (बांसवाड़ा), संजय लोढ़ा (मुम्बई) एवं राजस्थान लोकसेवा आयोग के पूर्व सदस्य शंकरसिंह सोलंकी बतौर विशिष्ट अतिथि मंचासीन थे। कवि निर्मल तेजस्वी (उदयपुर) ने ‘एक बुत है तराशा, हो गई सबको खबर...’, ‘मैंने जिन्दगी भर मुस्कुराने की कसम है खाई...’, ‘बहुत मज़ा आता है, संघर्षों के बाद कुछ पाने में...’ आदि रचनाएं सुनाकर सकारात्मक सोच का संदेश दिया। मण्डल अध्यक्ष विमल चौरडिय़ा ने स्वागत किया। संचालन वरदीचंद राव ‘विचित्र’ ने किया, संरक्षक शंकरसिंह सोलंकी ने आभार माना।
डूंगरपुर. वागदरी में हुई वार्षिक व्याख्यानमाला को संबोधित करते मुख्य वक्ता।
awa_Deva bho_Deva hin_Deva hin_Deva awa_Deva